14 જૂનના રોજ સાધ્વી જયશ્રીગીરી પોલીસની પકડમાંથી ફરાર થઇ ગઇ હતી. ત્યારથી પોલીસથી છુપાતી ફરતી સાધ્વીને મંગળવારે ક્રાઇમ બ્રાંચની ટીમે ઝડપી પાડી હતી. ક્રાઇમ બ્રાંચને બાતમી મળી હતી કે, સાધ્વી નાથદ્વારાથી ઉદેપુર જવા રવાના થઇ છે. આથી પોલીસે તમામ ટોલબૂથના સીસીટીવી ફૂટેજની તપાસ આદરી હતી. આમાંથી એક સીસીટીવી ફૂટેજમાં સાધ્વી જયશ્રીગીરીની ઓળખ થઇ હતી. આ ફૂટેજમાં સાધ્વીનો ચહેરો તો બ્લર હતો, પરંતુ તેના દાંતના આધારે પોલીસે તેને ઓળખી કાઢી હતી.